钦定古今图书集成/明伦汇编/氏族典/第347卷 > 周旋
## 钦定古今图书集成/明伦汇编/氏族典/第347卷 > 周旋

按《万姓统谱》：旋字克敬。由进士除南京户科给事中，
转北京兵科给事中。条陈方略，咸中时宜。旧制，各营
畜牧俱有分地，以权贵侵夺告病。旋奉敕查复，惟中
宫皇庄不可问。因上奏曰：“陛下天下主，母后享天下
之奉，何必私牧地顷亩之入而后给哉？”遂罢之。在六
科九年，屡上疏论事剀切。已而出参广藩，讨平苏孟
剀之乱，人多其绩。性好学，虽仕途倥偬，手不释卷。所
著有《西溪小稿》《杜诗质疑》《东湖十咏》《慈谿志草》，旋即
慈谿人。